"Det kompetente Nordjylland" - sådan lød titlen på en konference, der fredag samlede mange deltagere i Aalborg. Politikere og repræsentanter fra det nordjyske beskæftigelse- og uddannelsesområde var samlet for at få inspiration til, hvordan man sikrer de bedste uddannelse- og opkvalificeringsmuligheder for unge. Ambitionen er, at nordjyske virksomheder kan rekruttere kompetente medarbejdere, som passer til fremtidens arbejdsmarked. Politikere, myndigheder og uddannelsessteder skal derfor arbejde mere sammen om uddannelser, end man gør i dag. - For at få de her kompetencer på plads, skal vi tænke utraditionelt. Vi må ikke tænke, at hvis en søn eller datter tager en erhvervsuddannelse, at så hænger de i det resten af livet. Fordi udviklingen går så stærkt nu, at uanset hvad du gør – bare det, at du kommer i gang og kommer ud, så vil du få en helt anden udvikling, end den du startede med, siger Lars Christensen, der er formand for Det Regionale Arbejdsmarkedsråd i Nordjylland.

Referat:
Unge under uddannelse skal opkvalificeres, så de passer ind i fremtidens arbejdsmarked.